CELEX: 32010D0633
Language: sl
Date: 2010-10-22 00:00:00
Title: 2010/633/EU: Sklep Komisije z dne 22. oktobra 2010 o spremembi Odločbe 93/152/EGS o merilih za cepiva, ki se uporabljajo proti atipični kokošji kugi v okviru programov rednega cepljenja (notificirano pod dokumentarno številko C(2010) 7109)  Besedilo velja za EGP

23.10.2010   
            
            
               SL
            
            
               Uradni list Evropske unije
            
            
               L 279/33
            
         SKLEP KOMISIJE
   z dne 22. oktobra 2010
   o spremembi Odločbe 93/152/EGS o merilih za cepiva, ki se uporabljajo proti atipični kokošji kugi v okviru programov rednega cepljenja
   (notificirano pod dokumentarno številko C(2010) 7109)
   (Besedilo velja za EGP)
   (2010/633/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2009/158/ES z dne 30. novembra 2009 o pogojih zdravstvenega stanja živali, ki veljajo znotraj Skupnosti za trgovanje s perutnino in valilnimi jajci ter za njihov uvoz iz tretjih držav (1), ter zlasti točke 2 Priloge III k Direktivi,
   ob upoštevanju naslednjega:
   
               (1)
            
            
               Odločba Komisije 93/152/EGS (2) določa nekatera pravila glede cepiv, ki se uporabljajo proti atipični kokošji kugi v okviru programov rednega cepljenja.
            
         
               (2)
            
            
               Navedena odločba določa zlasti merila, ki morajo biti izpolnjena glede indeksa intracerebralne patogenosti (ICPI) v zvezi s sevom virusa atipične kokošje kuge, ki se uporablja v živih oslabljenih in inaktiviranih cepivih proti navedeni bolezni.
            
         
               (3)
            
            
               Direktiva 2001/82/ES Evropskega parlamenta in Sveta z dne 6. novembra 2001 o zakoniku Skupnosti o zdravilih za uporabo v veterinarski medicini (3) določa nekatere zahteve za imunološka veterinarska zdravila, vključno z zahtevami za preskuse varnosti.
            
         
               (4)
            
            
               Zaradi tehničnega napredka pri proizvodnji cepiv, zlasti glede tehnike inaktivacije, ter zahtev Direktive 2001/82/ES in evropske farmakopeje je primerno črtati posebno zahtevo za inaktivirana cepiva glede intracerebralnega indeksa patogenosti (ICPI) v zvezi s sevom virusa atipične kokošje kuge, uporabljenega v takih cepivih, ki je trenutno določen v točki (b) člena 1 Sklepa 93/152/EGS.
            
         
               (5)
            
            
               Odločbo 93/152/EGS je zato treba ustrezno spremeniti.
            
         
               (6)
            
            
               Primerno je določiti datum začetka uporabe tega sklepa, da se uskladi z datumom uporabe Uredbe Komisije (ES) št. 798/2008 (4), spremenjene z Uredbo (EU) št. 955/2010 (5), ki uvaja ustrezne spremembe za merila za inaktivirana cepiva proti atipični kokošji kugi, ki se uporabljajo v tretjih državah –
            
         SPREJELA NASLEDNJI SKLEP:
   Člen 1
   Točka (b) člena 1 Odločbe 93/152/EGS se črta.
   Člen 2
   Ta sklep se uporablja od 1. decembra 2010.
   Člen 3
   Ta sklep je naslovljen na države članice.
   
      V Bruslju, 22. oktobra 2010
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 343, 22.12.2009, str. 74.
   
      (2)  UL L 59, 12.3.1993, str. 35.
   
      (3)  UL L 311, 28.11.2001, str. 1.
   
      (4)  UL L 226, 23.8.2008, str. 1.
   
      (5)  Glej stran 3 tega Uradnega lista.